जीरम घाटी में इस शनिवार की शाम माओवादियों के हमले से छत्तीसगढ़ सरकार के मुंह पर जो कालिख पुती है, उसे सात समंदर भी शायद ही कभी धो पाएं। सुकना के जंगलों में बरसों से अपना अड्डा जमाए बैठे माओवादियों के ठिकानों का पता लगाने के लिए अब से सात साल पहले मानव-रहित विमानों का इस्तेमाल करने का ऐलान करने वाली राज्य सरकार की इससे बड़ी सुरक्षा-नाकामी और क्या हो सकती है कि कांग्रेस के प्रदेश-अध्यक्ष और सलवा-जुडूम के संस्थापक सहित इतने बड़े-बड़े नेता सरेआम मार दिए जाएं?